LEES: Elisabeth Eybers se gedig vir Koos Human | Netwerk24
LEES: Elisabeth Eybers se gedig vir Koos Human
Die uitgewer Koos Human het Vrydag in die ouderdom van 86 in sy huis in Kaapstad gesterf.
Hy was deur die jare uitgewer vir van die land se bekendste en belangrikste skrywers.
Op sy vyftigste verjaardag het die ontslape digter Elisabeth Eybers hierdie gedig vir Human geskryf:
Liewe, deskundige Koos,
ag waar sou ons sonder jou wees?
– Ons, elkeen met vasberade
aanspraak op jou genade,
kon nooit van die denkbeeld genees
dat Suid-Afrika gretig moet wees
om wát ons ook neerpen te lees.
– Sonder jou koel taksasie
maar veral jou gulhartige grasie,
jou altyd geduldige lag,
jou sikkels wat ons verag
dog nietemin klokslag verwag?
Met al ons verdraaidheid en vrees,
voortvarend en voorsorgloos,
Al is die kuns ook hóé boos,
steun ons nóg, medepligtige Koos!